
Приложение № 3
към чл. 26 от Наредбата за обхвата и методологията за извършване на оценка на въздействието


	КОНСУЛТАЦИОНЕН ДОКУМЕНТ

	1. ОСНОВНА ИНФОРМАЦИЯ ЗА КОНСУЛТАЦИЯТА

	1.1.
	Въведение:
Приемането на нов Закон за виното и спиртните напитки (ЗВСН) се налага, за да бъдат изпълнени задължения на Република България по въвеждане и прилагане в националното ни законодателство на актуализираните правила за регулиране на секторите на виното и спиртните напитки съгласно новите и променени европейски регламенти. 
Предвижданите в законопроекта промени целят още и да разрешат възникнали проблеми по националното прилагане на сега действащия закон, включително и по отношение на административната тежест за въведените регулационни режими. 
Изготвянето на нов ЗВСН ще се извърши и с отчитане на досегашния опит от успешното регулиране  до този момент на секторите на виното и спиртните напитки. 

Настоящата консултация е процедурен етап от процеса по извършване на Цялостна предварителна оценка на въздействието за изработването на нов ЗВСН. 

Министерството на икономиката и индустрията организира настоящата консултация в частта за производството и търговията с етилов алкохол от земеделски произход, дестилати от земеделски произход и на спиртните напитки, държавната политика по отношение на които се осъществява от министъра на икономиката и индустрията.

Предвид значението и сложността на сектора на спиртните напитки са установени специални правила относно описанието, представянето и етикетирането на спиртните напитки, във връзка и с използването на официални наименования, географски указания, съставни термини и загатвания в описанието, представянето и етикетирането.
Новият законопроект на ЗВСН, в частта му за спиртните напитки, въвежда изискванията на Регламент (ЕС) 2019/787 на Европейския парламент и на Съвета от 17 април 2019 година за определението, описанието, представянето и етикетирането на спиртни напитки, за използването на наименованията на спиртните напитки при представянето и етикетирането на други храни, за защитата на географските указания на спиртни напитки, за използването на етилов алкохол и дестилати от земеделски произход в алкохолните напитки и за отмяна на Регламент (ЕС) № 110/2008.
Регламент (ЕО) № 110/2008 на Европейския парламент и на Съвета от 15 януари 2008 г. относно определението, описанието, представянето, етикетирането и защитата на географските указания на спиртните напитки и за отмяна на Регламент (ЕИО) № 1576/89 на Съвета доказа, че успешно регулира сектора на спиртните напитки, включително и с прилагането му в действащия ЗВСН. Ето защо целта и приложното поле остават непроменени.
Предвид натрупания допълнителен опит и технологични нововъведения, развитието на пазара и променящите се очаквания на потребителите с Регламент (ЕС) 2019/787 се актуализират правилата за определението, описанието, представянето и етикетирането на спиртните напитки, както и на регистрацията и защитата на географските указания на спиртните напитки. Осигурява се еднакво прилагане на правилата за спиртните напитки в държавите членки, за да бъдат предотвратени измамни практики, да се гарантира защитата на потребителите, както и да се избегне нелоялната конкуренция.
Секторите на спиртните напитки, заедно с храните, виното и ароматните вина са четирите сектора, обхванати от правилата на ЕС относно географските означения. Качеството и разнообразието на вината, спиртните напитки и селскостопанските продукти, произведени в Съюза, представляват една от важните му силни страни, които осигуряват конкурентно предимство за производителите на Съюза и значително допринасят за неговото живо културно и кулинарно наследство. То се дължи на уменията и решимостта на производителите от Съюза да запазят традициите живи, като същевременно вземат предвид разработването на нови методи на производство и асортименти. В Съюза все по-често се търсят продукти, които са качествени и традиционни. Това създава и търсене на вина, спиртни напитки и селскостопански продукти с разпознаваеми специфични характеристики, по-специално тези, свързани с географския им произход.


	1.2.
	Цели на консултацията:
Основната цел е да се получи обратна връзка и да се съберат достатъчно предложения, становища, данни и информация от заинтересованите страни относно публичната регулаторна интервенция в областта на спиртните напитки и да се предприемат съответните мерки за усъвършенстването ѝ, съобразени с прилагането на европейската такава. По този начин ще бъде усъвършенствано законодателството в областта на политиката за спиртните напитки като бъде предоставена възможност на заинтересованите страни да посочат идентифицирани в националната практиката проблеми и да дадат предложения за тяхното разрешаване. 
[bookmark: _GoBack]Като заинтересовани лица в настоящия проект са определени производителите на спиртни напитки, на получилите удостоверения за дейности с дестилационни съоръжения, както и техните професионални организации. По отношение на регистрираните производители на спиртни напитки и на получилите удостоверения за дейности с дестилационни съоръжения и на техните професионални организации, вкл. Асоциацията на производителите, вносителите и търговците на спиртни напитки, Националната лозаро-винарска камара и Регионалните лозаро-винарски камари, ще бъде предоставен и въпросник за оценка на отражението върху тях на административните и други тежести и ограничения, които с настоящия консултационен документ ще им бъдат разпратени. 
Като заинтересовани лица държавни и научни органи са определени Министерство на земеделието и храните, Изпълнителна агенция по лозата и виното, Комисия за защита на потребителите, Агенция Митници, Министерството на иновациите и растежа, Национален институт за изследване и сертификация ЕООД, на които настоящия консултационен документ също ще бъде разпратен 


	1.3.
	Консултационен процес:
Срокът за провеждане на консултацията е 14 (четиринадесет) работни дни след публикуването на настоящия консултационен документ на Портала за обществени консултации и на интернет страницата на Министерството на икономиката и индустрията. Всички заинтересовани страни могат да дадат предложения по следните начини: 
- на Портала за обществени консултации (изисква се регистрация чрез имейл); 
- по електронна поща на официалния имейл на министерството e-docs@government.bg и/или на имейла на експерт от специализирана дирекция, отговаряща за прилагането на разпоредбите за спиртните напитки на ЗВСН: c.dimitrova@mi.government.bg ;
- чрез Системата за сигурно електронно връчване https://edelivery.egov.bg/ (изисква се квалифициран електронен подпис или ПИК на НОИ); 
- до дирекция „Регистриране, лицензиране и контрол“ на официалния адрес за кореспонденция на Министерството на икономиката и индустрията: гр. София 1052, ул. „Славянска“ № 8. 
Изпратените предложения ще бъдат разгледани и обсъдени при изготвянето на законопроекта. Анализът и обобщението на становищата, изразени по време на консултациите, ще позволят да бъде извършена по-всеобхватна и пълна оценка на въздействието на проекта на закон. След приключването на предварителната консултация всички предложения, които не са постъпили чрез Портала за обществени консултации също ще бъдат публикувани на Портала за обществени консултации с обобщение на резултатите от проведените консултации. 
В предложенията следва да бъде посочено коя заинтересована страна представлявате. Тази информация е необходима, за да може след получаване на предложенията да се анализира правилно въздействието върху съответната група заинтересовани страни. 


	1.4.
	Относими документи и нормативни актове:
Закон за виното и спиртните напитки (обн., ДВ, бр. 45 от 2012 г., посл. изм. и доп., ДВ, бр. 15 от 2021 г.)
Регламент (ЕС) 2019/787 на Европейския парламент и на Съвета от 17 април 2019 година за определението, описанието, представянето и етикетирането на спиртни напитки, за използването на наименованията на спиртните напитки при представянето и етикетирането на други храни, за защитата на географските указания на спиртни напитки, за използването на етилов алкохол и дестилати от земеделски произход в алкохолните напитки и за отмяна на Регламент (ЕС) № 110/2008.


	2. ОПИСАНИЕ НА ПРЕДЛОЖЕНИЕТО
Моля, структурирайте отговори на въпросите по т. 3 по следния начин:   
1. Посочете коя заинтересована страна представлявате.
2. Опишете проблема/проблемите, причините за представянето му/им и отрицателни въздействия от него.  
3. Опишете заинтересованите/засегнати от проблема/проблемите.   
4. Дайте предложение за решаването на проблема/проблемите и посочете потенциалните положителните и отрицателни въздействия, които смятате, че ще настъпят от прилагането на вашето предложение. 


	3. ВЪПРОСИ ЗА ОБСЪЖДАНЕ
1. Вие сте представител на: 


[bookmark: Check1]|_| Научната общност: (посочете коя) ………………………….. 
|_| Държавната администрация: (посочете коя) …………………………..
|_| Бизнеса със спиртни напитки: (посочете дейност) …………………
|_| Друг бизнес: (посочете кой сектор) ......................................
|_| Местната власт: (посочете каква) ...................................... 
|_| Неправителствена организация: (посочете каква) ..................................... 
|_| Гражданин: (посочете Ваш отговор) .....................................
|_| Друго: (посочете Ваш отговор) .....................................

Забележка: Маркирайте квадратчето с Вашия отговор със „CHECKED“.

2. Кои са основните проблеми при прилагането на ЗВСН, в областта на спиртните напитки, които считате, че новия закон трябва да реши? 
2.1. |_| В текста на новия закон правилата за спиртните напитки да бъдат изцяло хармонизирани с изискванията на Регламент (ЕС) 2019/787: 
(предложения) ….…………………………………….......
……………………………………………………………………………..
……………………………………………………………………………..

2.2. |_| Потенциални разходи и рискове за производителите и търговците на спиртни напитки: 
(посочете какви) …………………………………………………….......
……………………………………………………………………………..
……………………………………………………………………………..

2.3. |_| Идентифицирани административни бариери, тежести, процедури, мерки и др., които затрудняват бизнеса със спиртните напитки при предоставянето на административните услуги по ЗВСН, в областта на спиртните напитки (извършване на проверки и контролни и лабораторни изпитвания, издаване на регулаторни документи/актове, задължения за регулярно информиране, поддържане на дневници и др.). 
(посочете какви) …………………………………………………….......
……………………………………………………………………………..
……………………………………………………………………………..

2.4. |_| Идентифицирани административни бариери, тежести, процедури, мерки и др., които ограничават инициативи на бизнеса със спиртните напитки: 
(посочете какви) …………………………………………………….......
……………………………………………………………………………..
……………………………………………………………………………..

2.5. |_| Постигане на прозрачност на пазара и честна конкуренция при производството на спиртни напитки, както и ефективни правила за контрол и спазването им: 
(предложения) …………………………………………………….......
……………………………………………………………………………..
……………………………………………………………………………..

2.6. |_|  Съобразяване на предвидените санкции в административнонаказателните разпоредби за спиртните напитки изцяло с възможностите на бизнеса със спиртни напитки, за да се постигнат целите на налаганите наказания - по-висока събираемост на налаганите санкции и по-добра защита на потребителите: 
(предложения) …………………………………………………….......
……………………………………………………………………………..
……………………………………………………………………………..

2.7. |_|  Тарифа за събираните такси: 
(предложения) …………………………………………………….......
……………………………………………………………………………..
……………………………………………………………………………..

2.8. |_|  Други: 
(предложения) …………………………………………………….......
……………………………………………………………………………..
……………………………………………………………………………..

Забележка: Маркирайте квадратчето с Вашия отговор със „CHECKED“ и напишете текст с Вашите предложения/констатации.

3. Посочете конкретни промени в нормативните текстове на действащия ЗВСН, в областта на спиртните напитки, които считате, че ще допринесат за подобряване на текстовете и в новия ЗВСН или на прилагането му?
(предложения) …………………………………………………….......
……………………………………………………………………………..
……………………………………………………………………………..

4. Предложения за отстраняване на непълноти, неточности и проблеми чрез конкретни промени или допълнения в действащия ЗВСН, които могат да допринесат за подобряване на текстовете в новия ЗВСН или на прилагането му?
(предложения) …………………………………………………….......
……………………………………………………………………………..
……………………………………………………………………………..

5. Предложения за отстраняване на технически грешки в действащия ЗВСН, които могат да се допуснат и в новия ЗВСН?
(предложения) …………………………………………………….......
……………………………………………………………………………..
……………………………………………………………………………..

6. Посочете констатирани несъответствия на действащия ЗВСН с други релевантни нормативни актове, които затрудняват прилагането му и могат също така да затруднят прилагането на новия ЗВСН?
(предложения) …………………………………………………….......
……………………………………………………………………………..
……………………………………………………………………………..

7. Посочете потенциални ползи и възможности за производителите и търговците на спиртни напитки за мерки за стимулиране на иновационни процеси чрез новия ЗВСН: 
(предложения) …………………………………………………….......
……………………………………………………………………………..
……………………………………………………………………………..

8. Считате ли, че съществуват недостатъци в съществуващата национална институциална рамка по прилагането на ЗВСН, в областта на спиртните напитки? Ако да, какви?
(посочете какви) …………………………………………………….......
……………………………………………………………………………..
……………………………………………………………………………..



9. Имате ли допълнителни коментари или предложения по темата? 
(ако да, моля, посочете):
……………………………………………………………………………………………
……………………………………………………………………………………………
……………………………………………………………………………………………


	4. ДОКУМЕНТИ, СЪПЪТСТВАЩИ НАСТОЯЩАТА КОНСУЛТАЦИЯ
Настоящия консултационен документ  

